**รายงานการประชุมสภาองค์การบริหารส่วนตำบลนาไม้ไผ่สมัยวิสามัญ สมัยที่ 2/2560 ประจำปี 2560**

**เมื่อวันที่ 28 มิถุนายน 2560 เวลา 14.00 น.**

**ณ ห้องประชุมเฉลิมพระเกียรติ 80 พรรษา องค์การบริหารส่วนตำบลนาไม้ไผ่**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายสมบูรณ์ | รักษ์ศรีทอง | รองประธานสภาฯ |
| 2. | นายนพดล | ไชยศร | เลขานุการสภาฯ |
| 3. | นายวิชาชาญ | ชนูดหอม | ส.อบต.หมู่ที่ 1 |
| 4. | นายเสริมศักดิ์ | พฤกษพนม | ส.อบต.หมู่ที่ 2 |
| 5. | นายพงษ์ศักดิ์ | พรหมดนตรี | ส.อบต. หมู่ที่ 3 |
| 6. | นายสมนึก | สมมาตร | ส.อบต.หมู่ที่ 4 |
| 7. | นายขจร | แก้วสว่าง | ส.อบต.หมู่ที่ 5 |
| 8. | นายรัตตะภูมิ | คงยงค์ | ส.อบต.หมู่ที่ 6 |
| 9. | นายสัมพันธ์ | จีนประสม | ส.อบต.หมู่ที่ 6 |
| 10. | นายพรศักดิ์ | ภักดีสุวรรณ | ส.อบต.หมู่ที่ 7 |
| 11. | นายอภินันต์ | หนูริง | ส.อบต.หมู่ที่ 8 |
| 12. | นายวิชาญ | ทรัพย์พระอินทร์ | ส.อบต.หมู่ที่ 8 |
| 13. | นางสาวเสาวรัตน์ | ช่วยเกิด | ส.อบต.หมู่ที่ 9 |
| 14. | นายสมพร | รัตนคช | ส.อบต.หมู่ที่ 9 |
| 15. | นายผล | กล้าปราบโจร | ส.อบต.หมู่ที่ 10 |
| 16. | นางสาวนงลักษณ์ | ตาดทอง | ส.อบต.หมู่ที่ 10 |
| 17. | นายสมยศ | รักษาแก้ว | ส.อบต.หมู่ที่ 11 |
| 18. | นายไพศาล | แก้วตาทิพย์ | ส.อบต. หมู่ที่ 12 |
| 19. | นางศรีสุดา | ชำนาญกิจ | ส.อบต.หมู่ที่ 13 |
| 20. | นายเดชภณ | แก้วคุ้มภัย | ส.อบต.หมู่ที่ 14 |
| 21. | นายชัยณรงค์ | เพชรส่งศรี | ส.อบต.หมู่ที่ 14 |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายสบาย | รัตนบุรี | ประธานสภาฯ (ขาด) |
| 2. | นายภัฎศชลญ์ | แร่ทอง | ส.อบต.หมู่ที่ 2 (ขาด) |
| 3. | นายสมใจ | ศรีระษา | ส.อบต.หมู่ที่ 4(ขาด) |
| 4. | นางสิรัญญา | สังข์การณ์ | ส.อบต.หมู่ที่ 5 (ขาด) |
| 5. | นายพรชัย | รัตนคช | ส.อบต.หมู่ที่ 7 (ขาด) |
| 6. | นายณรงค์ | อักษรไทย | ส.อบต.หมู่ที่ 11 (ขาด) |
| 7. | นายอภิชาติ | รัตนบุรี | ส.อบต.หมู่ที่ 12 (ขาด) |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายชัยพิภัทร | รัตนบุรี | นายก อบต. |
| 2. | นายสายันท์ | นิธิสกุลกาญจน์ | รองนายก อบต. |
| 3. | นายสุชาติ | หนูในนา | รองนายก อบต. |
| 4. | นางสุจิตรา | ป้านวัน | รองปลัด อบต. |
| 5. | นางถาวร | อยู่เป็นสุข | ผอ.กองคลัง |
| 6. | นายอรุณ | ชูประจง | ผอ.กองช่าง |
| 7. | นางอรอุษา | คงหอม | จนท.วิเคราะห์ฯ |
| 8. | นางจีรภรณ์ | คชพันธ์ | ผช.ธุรการ |

**เริ่มประชุม 14.00 น.**

**เรื่องก่อนระเบียบวาระการประชุม**

เมื่อที่ประชุมพร้อมแล้ว เลขานุการสภา อบต.นาไม้ไผ่ กล่าวเรียนเชิญ รองประธานสภาฯ (ทำหน้าที่แทนประธานสภาฯ) จุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้

**ประธานสภาฯ** ตามที่สภาองค์การบริหารส่วนตำบลนาไม้ไผ่ ได้ขออนุญาตต่อนายอำเภอทุ่งสงในการเปิดประชุมสภาองค์การบริหารส่วนตำบลนาไม้ไผ่ สมัยวิสามัญ สมัยที่ 2/2560 โดยมีกำหนด 15 วัน นับตั้งแต่วันที่ 28 มิถุนายน ถึง วันที่ 12 กรกฎาคม 2560 นั้น สำหรับวันนี้ก็มีวาระดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**1.1 เรื่อง โครงการผู้ว่าเดินดินกิน ข้าวแกง แหลงใต้รับใช้คนคอน(พัฒนาเมืองคอนสู่เมืองมรดกโลก) ประจำปี 2560**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** ผมก็ต้องขอขอบคุณทุกท่านที่ให้ความร่วมมือกับโครงการนี้ และมีคำแนะจากท่านผู้ว่าราชการจังหวัดตอนที่ไปชมจุดชมวิวช่องหินลูกช้างว่าควรจะแนะนำให้ชาวบ้านแถบนั้นปลูกผลไม้ตลอดสองข้างทางที่ขึ้นไปยังช่องหินลูกช้างเนื่องจากหากจุดนี้ได้รับการพัฒนาเป็นจุดท่องเที่ยวก็จะทำให้ชาวบ้านแถบนั้นมีรายได้จากการขายผลไม้ไปด้วย

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสภาครั้งที่แล้ว (เมื่อวันที่ 29 พฤษภาคม 2560)**

**นายนพดล ไชยศร** เลขานุการสภา ได้มีการทบทวนรายงานการประชุมครั้งที่แล้ว โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่

**ที่ประชุม** รับรอง

**ระเบียบวาระที่ 3 เรื่องด่วน/พิจารณา**

**3.1 เรื่อง ขอเปลี่ยนแปลงคำชี้แจง โครงการขยายไหล่ทางถนนคอนกรีตเสริมเหล็กสายหน้าโรงประชุม หมู่ที่ 9**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ และท่านสมาชิกทุกท่าน ซึ่งถนนสายเป็นถนนคอนกรีตเสริมเหล็กและทางหมู่บ้านได้จัดทำโครงการเข้ามาเพื่อที่จะขยายไหล่ซึ่งข้อความเดิมคือ โครงการขยายไหล่ทางถนนคอนกรีตเสริมเหล็กสายหน้าโรงประชุมหมู่ที่9 โดยขยายไหล่ทางกว้าง 0.50 เมตร ยาว 745 เมตร หนา 0.15 เมตร หรือมีพื้นที่ผิวจราจรแบบคอนกรีตเสริมเหล็กไม่น้อยกว่า 372.50 ตารางเมตร พร้อมติดตั้งป้ายประชาสัมพันธ์โครงการจำนวน 2 ป้าย รายละเอียดตามแบบแปลนและรายการที่ อบต. นาไม้ไผ่ กำหนด (อยู่ในแผนพัฒนาสามปี 2560 – 2562 หน้าที่ 31 ลำดับที่ 4) และมีข้อความใหม่คือ โครงการขยายไหล่ทางถนนคอนกรีตเสริมเหล็กสายหน้าโรงประชุมหมู่ที่9 โดยขยายไหล่ทางกว้าง 0.50 เมตร ยาว 800 เมตร หนา 0.15 เมตร หรือมีพื้นที่ผิวจราจรแบบคอนกรีตเสริมเหล็กไม่น้อยกว่า 400 ตารางเมตร พร้อมติดตั้งป้ายประชาสัมพันธ์โครงการจำนวน 2 ป้าย รายละเอียดตามแบบแปลนและรายการที่ อบต. นาไม้ไผ่ กำหนด (อยู่ในแผนพัฒนาสามปี 2560 – 2562 หน้าที่ 31 ลำดับที่ 4) วันนี้ก็เลยมาขอมติจากที่ประชุมของสภาฯว่าท่านเห็นชอบหรือไม่

**ประธานสภาฯ** มีสมาชิกท่านใดต้องการสอบถามบ้าง/ถ้าไม่มีผมจะขอมติที่ประชุม

**ประธานสภาฯ** สมาชิกท่านใดไม่เห็นชอบเปลี่ยนแปลงคำชี้แจง โครงการขยายไหล่ทางถนนคอนกรีตเสริมเหล็กสายหน้าโรงประชุม หมู่ที่ 9 โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบเปลี่ยนแปลงคำชี้แจง โครงการขยายไหล่ทางถนนคอนกรีตเสริมเหล็กสายหน้าโรงประชุม หมู่ที่ 9 โปรดยกมือขึ้น

**มติที่ประชุม** เห็นชอบ 19 เสียง

งดออกเสียง 1 คน

**3.2 เรื่อง ขอเปลี่ยนแปลงคำชี้แจง โครงการขยายไหล่ทางถนนคอนกรีตเสริมเหล็กสายบ้านทุ่งข่า – สามแยกบ้านนายสมใจ (ม.12) หมู่ที่ 1**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ สำหรับวาระนี้ ก็มีลักษณะเหมือนกับของหมู่ที่ 9 โดยข้อความเดิมคือ โครงการขยายไหล่ทางถนนคอนกรีตเสริมเหล็กสายบ้านทุ่งข่า – สามแยกบ้านนายสมใจ (ม. 12 ) หมู่ที่ 1 โดยขยายไหล่ทางกว้าง 0.50 เมตร ยาว 960 เมตร หนา 0.15 เมตร หรือมีพื้นที่ผิวจราจรแบบคอนกรีตเสริมเหล็กไม่น้อยกว่า 480 ตารางเมตร พร้อมติดตั้งป้ายประชาสัมพันธ์โครงการ จำนวน 2 ป้าย รายละเอียดตามแบบแปลนเละรายการที่ อบต.นาไม้ไผ่ กำหนด (อยู่ในแผนพัฒนาสามปี 2560 – 2561 หน้าที่ 30 ลำดับที่ 2) และข้อความใหม่ที่ขอเปลี่ยนแปลงคือโครงการขยายไหล่ทางถนนคอนกรีตเสริมเหล็กสายบ้านทุ่งข่า – สามแยกบ้านนายสมใจ (ม. 12 ) หมู่ที่ 1 โดยขยายไหล่ทางกว้าง 0.50 เมตร ยาว 1,020 เมตร หนา 0.15 เมตร หรือมีพื้นที่ผิวจราจรแบบคอนกรีตเสริมเหล็กไม่น้อยกว่า 510 ตารางเมตร พร้อมติดตั้งป้ายประชาสัมพันธ์โครงการ จำนวน 2 ป้าย รายละเอียดตามแบบแปลนเละรายการที่ อบต.นาไม้ไผ่ กำหนด (อยู่ในแผนพัฒนาสามปี 2560 – 2561 หน้าที่ 30 ลำดับที่ 2)

**ประธานสภาฯ** มีสมาชิกท่านใดต้องการจะสอบถามบ้างหรือไม่/ถ้าไม่มีผมจะขอมติที่ประชุม

**ประธานสภาฯ** สมาชิกท่านใดไม่เห็นชอบเปลี่ยนแปลงคำชี้แจง โครงการขยายไหล่ทางถนนคอนกรีตเสริมเหล็กสายบ้านทุ่งข่า – สามแยกบ้านนายสมใจ (ม.12) หมู่ที่ 1 โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบเปลี่ยนแปลงคำชี้แจง โครงการขยายไหล่ทางถนนคอนกรีตเสริมเหล็กสายบ้านทุ่งข่า – สามแยกบ้านนายสมใจ (ม.12) หมู่ที่ 1 โปรดยกมือขึ้น

**มติที่ประชุม** เห็นชอบ 19 เสียง

งดออกเสียง 1 คน

**3.3 เรื่อง การเสนอชื่อผู้แทนองค์กรปกครองส่วนท้องถิ่นเข้ารับเลือกเป็นกรรมการสถานศึกษาขั้นพื้นฐาน**

**ประธานสภาฯ** ขอเชิญท่านปลัด อบต.

**นายนพดล ไชยศร** เรียนท่านประธานสภาฯ สำหรับเรื่องนี้ทางโรงเรียนบ้านบ่อมองได้ทำหนังสือมาเพื่อให้ทางเราเสนอชื่อผู้แทนของ อปท. เข้ารับการเลือกเป็นกรรมการสถานศึกษาขั้นพื้นฐานโดยผู้ที่ได้รับการเสนอชื่อต้องมีคุณสมบัติดังนี้

1. มีอายุไม่ต่ำกว่า 20 ปีบริบูรณ์
2. ไม่เป็นบุคคลล้มละลาย
3. ไม่เป็นคนไร้ความสามารถหรือคนเสมือนไร้ความสามารถ
4. ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
5. ไม่เป็นคู่สัญญาตามระเบียบสำนักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติมกับสำนักงานเขตพื้นที่การศึกษาหรือสถานศึกษาในเขตพื้นที่การศึกษา

**ประธานสภาฯ**  ขอเชิญท่านสมาชิกได้เสนอชื่อ/เชิญท่านอภินันต์ หนูริง

**นายอภินันต์ หนูริง**  เรียนท่านประธานสภาฯ ผมนายอภินันต์ หนูริง ส.อบต.หมู่ที่ 8 ขอเสนอ

นายสมพร รัตนคช

**ประธานสภาฯ**  ขอผู้รับรอง 2 ท่าน/ นายวิชาชาญ ชนูดหอม และ นางสาวเสาวรัตน์ ช่วยเกิด

เป็นผู้รับรอง

**ประธานสภาฯ** มีสมาชิกท่านใดต้องการเสนอชื่ออีกบ้าง/ไม่มี สรุปท่านสมพร รัตนคช

เป็นผู้ที่ทางสภาองค์การบริหารส่วนตำบลเสนอชื่อ

**3.4 เรื่อง พิจารณาโครงการ “หน้าบ้าน น่ามอง คนนาไม้ไผ่ ไม่ทิ้งขยะในที่สาธารณะ”**

**ประธานสภาฯ** ขอเชิญท่านรองปลัด อบต.

**นางสุจิตรา ป้านวัน** เรียนท่านประธานสภาฯ ดิฉันนางสุจิตรา ป้านวัน ตำแหน่ง รองปลัด อบต. สำหรับโครงการนี้เกิดจากการขับเคลื่อนนโยบายจากผู้บริหารของตำบลนาไม้ไผ่ ส่วนหนึ่งก็ได้รับมอบหมายจากท่านนายก อบต. ให้รับผิดชอบงานด้านสาธารณสุข ซึ่งตอนนี้ก็มีการขับเคลื่อนกระบวนการจนเป็นชุมชนต้นแบบในเรื่องเพื่อนใจวัยรุ่น จนได้รับรางวัลระดับภาค และระดับประเทศ ซึ่งจากการที่ได้ลงพื้นที่ในหลายหมู่บ้าน สิ่งที่ชาวบ้านต้องการและอยากเห็นคือต้องการให้คนในพื้นที่ตำบลนาไม้ไผ่ไม่ทิ้งขยะหน้าบ้านหรือในที่สาธารณะและอยากเห็นทุกคนลุกขึ้นมาปลูกผักปลอดสารพิษ และชาวบ้านก็เห็นกระบวนการของเด็กเยาวชนที่มีการเก็บขยะชาวบ้านเลยอยากจะมีส่วนร่วมและโครงการหน้าบ้านน่ามองคนนาไม้ไผ่ไม่ทิ้งขยะในที่สาธารณะก็จะมีกิจกรรมในวันที่ 29 มิถุนายน นี้ ก็ต้องขอเชิญชวนท่านสมาชิกและผู้นำท้องที่ทุกท่านด้วย และขอฝากให้ท่านสมาชิกได้ช่วยประชาสัมพันธ์ให้ชาวบ้านในพื้นที่ตำบลนาไม้ไผ่เข้าร่วมกิจกรรมดังกล่าวด้วย

**ที่ประชุม** รับทราบ

**ระเบียบวาระที่ 4 เรื่องสืบเนื่อง (ถ้ามี)**

**4.1 เรื่อง (ร่าง) ข้อบัญญัติ “กิจการที่เป็นอันตรายต่อสุขภาพ พ.ศ....”)**

**ประธานสภาฯ** ขอเชิญท่านวิชาชาญ ชนูดหอม

**นายวิชชาญ ชนูดหอม** เรียนท่านประธานสภาฯ สำหรับเรื่องนี้ก็ได้มีการปรับปรุงและแก้ไข โดยคณะกรรมการทั้งสามท่านเพื่อจะให้เพื่อนสมาชิกได้พิจารณา ในวาระที่ 2 และ 3 ในการประชุมในครั้งหน้า ซึ่งตอนนี้ในส่วนของเนื้อหาก็มีความครอบคุลมมากขึ้น

**ระเบียบวาระที่ 5 เรื่องอื่นๆ**

**5.1 เรื่อง** ...........................................................

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ สำหรับตอนนี้ก็มีหลายหมู่บ้านทำหนังสือเข้ามาเรื่องขอย้ายมิเตอร์ไฟฟ้าสาธารณะที่อยู่ห่างไกลจากบ้านประชาชนเนื่องจากว่ามีปัญหาเรื่องการเปิด – ปิด ก็ขอให้หมู่บ้านที่มีความต้องการที่จะย้ายทำเรื่องเข้ามาเพื่อที่ว่าเราจะได้ดำเนินการไปในครั้งเดียวกันเลย เพราะเราประสานไปยังไฟฟ้าส่วนภูมิภาค เค้าก็แนะนำให้เรารวบรวมมาในคราวเดียวกัน

**ที่ประชุม** รับทราบ

**นายขจร แก้วสว่าง** เรียนท่านประธานสภาฯ ผมนายขจร แก้วสว่าง ส.อบต.หมู่ที่ 5 ผมขอเปลี่ยนแปลงโครงการโซล่าเซล ของหมู่ที่ 5 มาเป็นโครงการก่อสร้างถนนลาดยางแบบแอสฟัลติกสายหนองคล้า – บ้านนายสมพร หนูชุม ถึง บ้านนายชูศักดิ์ อักษรนำ วันนี้ผมแจ้งเพื่อหารือและขอให้บรรจุไว้ในการประชุมคราวต่อไปด้วย

**นายนพดล ไชยศร** ขออนุญาตชี้แจงก่อนว่ายังคงบรรจุไม่ได้เนื่องจากว่าจะต้องมีการประชุมประชาคมหมู่บ้านใหม่เพื่อให้คณะกรรมการหมู่บ้านหรือทางหมู่บ้านแจ้งมาใหม่ และอีกอย่างโครงการที่ท่านเสนอจะต้องอยู่ในแผน 4 ปี

**นายพงษ์ศักดิ์ พรหมดนตรี** เรียนประธานสภาฯ ผมนายพงษ์ศักดิ์ พรหมดนตรี ส.อบต.หมู่ที่ 3 เนื่องถนนสายบ้านนายอำนวย ต่อเขตตำบลควนกรดมาถึงบ้านแร่ ซึ่งถนนสายนั้นทาง อบต.ได้บุกเบิกไปแล้วแต่มาบัดนี้ได้มีเจ้าของพื้นที่ได้มาดำเนินการก่อสร้างลงลวดหนามตามแนวเขตของเค้า คราวนี้พี่น้องที่จะต้องใช้เส้นทางสายนั้นก็ไม่สามารถใช้ถนนสายนั้นได้ ก็อยากจะให้ทุกท่านที่เกี่ยวข้องได้ลงพื้นที่เพื่อที่จะได้ดำเนินการแก้ไขปัญหาให้กับชาวบ้าน

**ประธานสภาฯ** ขอเชิญท่านเดชภณ แก้วคุ้มภัย

**นายเดชภช แก้วคุ้มภัย** เรียนท่านประธานสภาฯ ผมนายเดชภณ แก้วคุ้มภัย ส.อบต.หมู่ที่ 14 ขอพูดเรื่องการแข่งขันกีฬาที่ผ่านมานับว่ามีความสำเร็จประมาณ 90 % แต่ก็ธรรมดาที่จะมีข้อผิดพลาดที่ทำให้ไม่ค่อยประจับใจอย่างเช่นการเปลี่ยนแปลงเวลาการแข่งขันทำให้นักกีฬาไม่รู้ว่าเค้าจะต้องวันไหน เวลาไหน และผมขอทราบรายละเอียดเกี่ยวกับค่าใช้จ่ายในการจัดกิจกรรมการแข่งขันกีฬาด้วย วันนี้คงไม่ทันผมก็ขอให้ช่วยเอาให้ผมในคราวประชุมครั้งต่อไป

**ที่ประชุม** รับทราบ

**ประธานสภาฯ** ขอเชิญท่านอภินันต์ หนูริง

**นายอภินันต์ หนูริง** เรียนท่านประธานสภาฯ ผมนายอภินันต์ หนูริง ส.อบต.หมู่ที่ 8 ผมขอสอบถามเรื่องงบฉุกเฉินหน่อยครับว่าเราตั้งไว้เท่าไหร่เหลือเท่าไหร่ การดำเนินการจะต้องทำอย่างไรบ้าง

**นายนพดล ไชยศร** ตั้งไว้ 650,000 บาท ตอนนี้เหลือ 132,685 บาท สำหรับการดำเนินการ ก็เริ่มจากทางเราได้รับหนังสือแจ้งมาจากทางหมู่บ้านจากนั้นท่านนายกก็จะส่งช่างเข้าไปในพื้นที่เพื่อประมาณการแล้วนำเสนอท่านนายก จากนั้นท่านนายกมีความเห็นให้ดำเนินการโดยงบกลาง ต่อด้วยนำเอกสาร ปร.4 ปร. 5 ให้เลขานุการนายกฯเพื่อนัดประชุมคณะบริหาร จากนั้นเลขานุการนายกฯ นำบันทึกการประชุมคณะผู้บริหารมาให้กองช่างจากนั้นกองช่างนำเอกสารบันทึกการประชุมแล้วน้ำส่งให้สำนักปลัดขออนุมัติดำเนินการจัดซื้อจัดจ้างต่อไป

**ประธานสภาฯ** ประธานกล่าวปิดการประชุมเวลา 16.50 น.

(ลงชื่อ) ผู้ตรวจสอบบันทึกรายงานการประชุม

(นายนพดล ไชยศร)

เลขานุการสภาองค์การบริหารส่วนนาไม้ไผ่

(นายสมพร รัตนคช)

กรรมการตรวจรายงานการประชุม

(นายสมนึก สมมาตร) (นายผล กล้าปราบโจร)

กรรมการตรวจรายงานการประชุม กรรมการตรวจรายงานการประชุม